**Marija Ivić** iz Opatije , Krešimirova ulica br.32 , OIB: 29398165644

i

**Iva Marković** iz Rijeke , J.P.Kamova br. 86 , OIB: 28595693643 ,

sklopili su 1.10.2016. u Rijeci

UGOVOR O DAROVANJU

**Članak 1.**

Marija Ivić (u daljnjem tekstu:Darovatelj) ovim ugovorom daruje svojoj kćerci Ivi Marković (u daljnjem tekstu: Obdarenik) svoju nekretninu, tj.  stan u stambenoj zgradi zajedno sa odgovarajućim suvlasničkim dijelom zemljišta i zajedničkih dijelova zgrade srazmjerno odnosu korisne vrijednosti tog stana prema korisnoj vrijednosti svih stanova i ostalih prostorija cijele zgrade.

**Članak 2.**

Stan iz članka 1 ovog ugovora je:  
Stan na I. katu koji se sastoji iz dnevne sobe, spavaće sobe, kuhinje, kupaonice i predsoblja, ukupne površine 36,59 m2.  
Navedeni stan se nalazi u stambenoj zgradi u Opatiji, Krešimirova ulica br. 32, sagrađena na k.č.br. 9909/8 upisana u poduložak 15595 / zk. ul. 4 katastarske općine Vasanska.

**Članak 3.**

Darovatelj daruje nekretninu tj. stan iz članka 1. ovog ugovora Obdareniku bez ikakve protučinidbe.

**Članak 4.**

Darovatelj jamči Obdarniku da je nekretnina tj. stan iz članka 1. ovog ugovora njegovo isključivo vlasništvo.

**Članak 5.**

Obdarenik sa zahvalnošću i u cijelosti prihvaća darovanje.

**Članak 6.**

Darovatelj izričito izjavljuje da pristaje da Obdarenik na temelju ovoga ugovora ishodi u zemljišnjim knjigama uknjižbu svog prava vlasništva na nekretnini iz članka 1. ovoga ugovora, bez ikakve daljnje privole ili odobrenja darovatelja.

**Članak 7.**

Ugovorne strane su suglasne da će eventualne sporove rješavati sporazumom.  
U slučaju da su ugovorne strane u nemogućnosti doći do sporazumnog rješenja ugovara se nadležnost suda u Rijeci.

**Članak 8.**

Ugovorne strane prihvaćaju sva prava i obveze koje proizlaze iz ovog ugovora stavljanjem vlastoručnih potpisa na isti.

**Članak 9.**

Ovaj ugovor je napravljen u 4 istovjetna primjeraka. Svaka ugovorna strana zadržava po 2 primjerka

Darovatelj: Obdarenik:

Marija Ivić Iva Marković

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_